पाएं अपने शहर की ताज़ा ख़बरें और फ्री ई-पेपरडाउनलोड करें
समालखा. गांव नारायणा के पास से गुजरने वाली दिल्ली लिंक पैरलल नहर में नहाते समय तीन छात्र डूब गए। इनमें से दो को दूसरी नहर में नहा रहे युवकों व राहगीरों ने बचा लिया, जबकि एक छात्र डूब गया। घटना बुधवार सुबह साढ़े नौ बजे के करीब की है। डूबने वाला छात्र मुकूल अपने माता-पिता का इकलौता बेटा था। सूचना मिलते ही डीएसपी, एसडीएम, तहसीलदार व थाना प्रभारी मौके पर पहुंचे। उन्होंने गोताखोरों को बुलवाकर नहर में ढूंढने का काम शुरू करा दिया। गोताखोरों व परिजनों की कोशिश के बावजूद दोपहर बाद तक डूबे छात्र का कोई पता नहीं चल सका।
गया था दोस्त के साथ
डूबने से बचे विकास नगर निवासी ललित ने बताया कि वह सोनीपत स्थित एक संस्थान से पॉलीटेक्निक कर रहा है। बुधवार सुबह बाइक पर अपने चचेरे भाई 12 वर्षीय सुमित व नौंवी कक्षा के छात्र करीब 15 वर्षीय पड़ोसी साथी मुकूल के साथ टिटाना स्थित एक साथी के घर किताबें लेने आया था। लौटते समय वे नारायणा के पास से गुजरने वाली नहर में नहाने लगे। जब पौड़ियों पर बैठकर वे नहा रहे थे, तभी मुकूल का पैर फिसल गया। उसके साथ सुमित भी नहर में बहने लगा। दोनों को बहता देख उसने उन्हें पकड़ने की कोशिश में वो भी नहर में गिर गया।
इसके बाद उनके चिल्लाने की आवाज सुनकर दूसरी नदी में नहा रहे नारायणा निवासी महावीर, अनिल व रास्ते से गुजर रहे राजकुमार दूधिये ने ललित व सुमित को बचा लिया, लेकिन मुकूल को नहीं बचा सके। इसके बाद उन्होंने पुलिस व परिजनों को इसकी सूचना दी। सूचना मिलते ही थाना प्रभारी आशीष कुमार व परिजन मौके पर पहुंचे और गोताखोरों को बुलवाकर नहर खंगालना शुरू करा दिया, लेकिन दोपहर बाद तक डूबे छात्र का पता रहीे चल सका था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn